বুধে উত্তর থেকে দক্ষিণে কেমন থাকবে আবহাওয়া? দেখুন

কলকাতা: পুজো আসছে, বুধের সকাল থেকেই তা জানান দিচ্ছে আবহাওয়া (Weather)। হালকা রোদ সঙ্গে মিষ্টি হওয়া বইছে শহরজুড়ে। যদিও, বুধবার থেকে ফের বৃষ্টির পূর্বাভাস শুনিয়েছে আবহাওয়া দফতর। হাওয়া অফিস সূত্রে খবর, বঙ্গোপসাগরে তৈরি হয়েছে নিম্নচাপ অঞ্চল। আগামী ২৪ ঘণ্টায় তা আরও সুস্পষ্ট হতে পারে। তার প্রভাবেই দক্ষিণের (Southbengal) সব জেলায় ঝড়বৃষ্টির পূর্বাভাস রয়েছে। কোন কোন জেলায় হতে পারে ভারী বৃষ্টি? উত্তরবঙ্গেও রয়েছে ভারী বৃষ্টির সম্ভাবনা (Heavy Rain)।

বুধবারে অধিক বৃষ্টি হবে পূর্ব মেদিনীপুর, দক্ষিণ ২৪ পরগনা এবং ঝাড়গ্রামে। এই সব জেলার একটি বা দুটি অংশে হবে ভারী বৃষ্টি। সেই সব জেলায় জারি হয়েছে হলুদ সতর্কতা। দক্ষিণবঙ্গের বাকি জেলায় ঘন্টা ৩০ থেকে ৪০ কিমি বেগে বইবে ঝোড়ো হাওয়া। আজ ভাসবে কলকাতাও। আজ শহরের সর্বোচ্চ তাপমাত্রা থাকবে ৩০ ডিগ্রি সেলসিয়াস। আর সর্বনিম্ন তাপমাত্রা থাকবে ২৬ ডিগ্রি।

আরও পড়ুন: পুজোয় বৃষ্টিতে ভিজবে কলকাতা? জানাল আবহাওয়া দফতর

অন্যদিকে, বুধবার বিক্ষিপ্ত বৃষ্টির সম্ভাবনা আছে জলপাইগুড়ি, কালিম্পং, আলিপুরদুয়ারে। ওই তিনটিজেলায় হলুদ সতর্কতা জারি আছে। বাকি পাঁচ জেলাতে ভারী বৃষ্টি না হলেও অধিকাংশ অংশে বজ্রবিদ্যুৎ সব হালকা থেকে মাঝারি বৃষ্টি হবে। হতে পারে ৩০ থেকে ৪০ কিমি বেগে ঝোড়ো হাওয়া।

বৃহস্পতিবারও চলবে বৃষ্টি। উত্তর ২৪ পরগনা, দক্ষিণ ২৪ পরগনা, কলকাতা, হাওড়া, হুগলি, পূর্ব মেদিনীপুর, পশ্চিম মেদিনীপুর, ঝাড়গ্রাম ও বাঁকুড়ায় হবে বৃষ্টি। বাকি জেলাগুলোতেও হবে কম-বেশি বৃষ্টি। শুক্রবার দক্ষিণ ২৪ পরগনা, পূর্ব মেদিনীপুর, পশ্চিম মেদিনীপুর ও ঝাড়গ্রামে বজ্রবিদ্যুৎ-সহ হালকা থেকে মাঝারি বৃষ্টির সঙ্গে দমকা হাওয়া বইবে। সব মিলিয়ে এখনই রেহাই নেই বৃষ্টি থেকে।